Diari Oficial de la Generalitat Valenciana


Sumari del DOGV 8492, del 22-02-2019 (2019/1283)

Notificació de la sentència dictada en el procediment de mesures contenciós número 1626/2010.
---------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1283


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures contenciós número 1626/2010. [2019/1283]  
De: María Gloria Dikuasa Copachito.  
Procuradora: Rosa Isabel Andreu Nácher.  
Contra: Estanislao Sialo Sialo.  
  
Pedro Moya Donate, lletrat de l'Administració de justícia, certifique que, en aquest procediment de mesures fills extramatrimonials, seguit a instàncies de María Gloria Dikuasa Copachito contra Estanislao Sialo Sialo, s'ha dictat sentència l'encapçalament i la dispositiva de la qual són com segueix:  
  
«Sentència  
Castelló de la Plana, 8 de febrer de 2019  
  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut aquestes actuacions sobre mesures de fills extramatrimonials número 1626/2010, promogudes per María Gloria Dikuasa Copachito, representada per la procuradora senyora Andreu Nácher i defesa per la lletrada senyora Millán Palomar, contra Estanislao Sialo Sialo, en rebel·lia, i en els que ha sigut part el Ministeri Fiscal.  
  
Dispositiva  
Estime parcialment la demanda formulada per la procuradora senyora Andreu Nácher en nom i representació de María Gloria Dikuasa Copachito contra Estanislao Sialo Sialo, i decrete l'adopció de les mesures següents:  
1. El pare pagarà, en concepte de pensió d'aliments per a la seua filla, la suma de 50 euros mensuals, que ingressarà dins dels cinc primers dies de cada mes en el compte bancari que designe la mare i que s'actualitzarà anualment d'acord amb les variacions de l'índex de preus al consum.  
2. Les despeses extraordinàries necessàries que genere la filla seran sufragades per ambdós progenitors al 50 %.  
3. Les obligacions establides en els apartats anteriors tindran efecte des de la data d'interposició de la demanda (22.12.2010) i finalitzaran el 23 de desembre de 2020.  
Tot això, sense fer una imposició expressa de les costes a cap litigant.  
Notifiqueu aquesta resolució a les parts i feu-los saber que en contra es pot interposar un recurs d'apel·lació en el termini de vint dies, que no suspendrà l'eficàcia de les mesures acordades.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'aquest jutjat; no es podrà admetre a tràmit el recurs si no s'ha constituït el depòsit.  
  
Aquesta és la meua sentència, que pronuncie, mane i firme. El jutge.»  
  
Publicació: l'anterior sentència va ser llegida i publicada pel jutge que l'ha dictat, estant constituït en audiència pública, en el mateix dia del seu pronunciament davant del lletrat de l'Administració de justícia. En done fe.  
I atés que el demandat, Estanislao Sialo Sialo, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 8 de febrer de 2019.- El lletrat de l'Administració de justícia: Pedro Moya Donate.